Bezpečnosť Súčasného Užívania Betaistinu, Miluritu, Guajakuranu, Kalcizenu, Sulfasalazínu, Sirdaludu, Triplixamu a Otezlu s liekom Paralen
Dobrý deň. Prosím môžem uzit betaistin, milurit, guajakuran, kalcizen, sulfasalazin, sirdalud, triplixam a otezlu s paralelnom?
Dobrý deň,
ďakujeme za Vašu otázku.
S liekom Paralen interagujú z uvedených liekov lieky Milurit a Guajacuran. Guajfenezín (Guajacuran) zvyšuje analgetický účinok paracetamolu a nesteroidných antiflogistík vrátane kyseliny acetylsalicylovej zvýšením rýchlosti ich absorpcie a celkovej biologickej dostupnosti v tele. Odporúča sa užívať liek s obsahom paracetamolu (Paralen) čo najkratší čas a v čo najnižšej dávke. V prípade dlhodobej liečby bolesti je potrebné sa o vhodnom liečive poradiť s ošetrujúcim lekárom.
Prajem pekný zvyšok dňa.
S pozdravom
Mgr. Emma Halás Haluščíková